Værdien af bitcoin faldt i januar med mere end 44 mia. dollar (ca. 262,2 mia. kr.), hvilket er det mest voldsomme fald i bitcoins historie. Valutaen faldt yderligere torsdag, efter Indiens regering sagde, at den vil forbyde al handel med kryptovalutaer, samt at Facebook forbød al reklamame for digitale valutaer på det sociale medie.

Det skriver The Guardian.

Bitcoin faldt med mere end 10 pct. torsdag til under 9000 dollar (ca. 53.500 kr.), som er langt under kryptovalutaens højeste kurs lige før jul lå på næsten 20.000 dollar (ca. 119.000 kr.).

Flere økonomer har over længere tid advaret mod en bitcoin-bobbel, efter prisen på kryptovalutaen steg med mere end 900 pct. sidste år.

Udover Indiens og Facebooks forbud, udfordres bitcoin yderligere af en undersøgelse af de amerikanske myndigheder, om hvorvidt en af verdens største bitcoin-børser Bitfinex er forbundet med den digitale valuta Tether, en forbindelse der vurderes til at kunne skabe inflation i prisen på bitcoin med flere milliarder dollars.

Forholdet mellem Bitfinex og Tether er ifølge The Guardian uklart. Dog har begge selskaber den samme administrerende direktør, og Bitfinex er en af de børser, der har presset Tether mest, skriver The Guardian.

Nationalbanken: Blockchain kan bruges i kampen mod hackere

Facebook forbyder alle annoncer med kryptovalutaer